OBRAZLOŽENјE

I. USTAVNI OSNOV ZA DONOŠENјE ZAKONA

Ustavni osnov za donošenje ovog zakona sadržan je u članu 97. stav 1. tačka 13) Ustava Republike Srbije, koji propisuje da Republika Srbija uređuje i obezbeđuje režim i bezbednost u svim vrstama saobraćaja.

II. RAZLOZI ZA DONOŠENјE ZAKONA

**1. Određivanje problema koje Zakon treba da reši**

Izmena Zakona o bezbednosti saobraćaja na putevima predlaže se usled brojnih inicijativa Privredne komore Srbije i udruženja prevoznika.

Naime, ukazano je da se u privrednim društvima koja zapošlјavaju profesionalne vozače poslednjih godina beleži konstantan nedostatak kvalifikovanih kadrova. Takođe, starosna struktura zaposlenih vozača u drumskom saobraćaju je veoma nepovolјna, sa prosečnom starošću blizu 55 godina, jer se veliki broj mladih profesionalnih vozača opredelјuje za rad u drugim zemlјama, gde takođe postoji potreba za ovim kadrom, a uslovi su znatno povolјniji.

Ovaj problem se jednako manifestuje u prevozu putnika i u prevozu robe, odnosno tereta, da bi od 1. januara 2019. godine dobio najznačajnije razmere, imajući u vidu da je u Evropskoj uniji, zbog potreba za vozačima kamiona i autobusa, potpuno izvesno otvaranje tržišta rada i ukidanje administrativnih prepreka za zaposlenje naših građana u Nemačkoj.

Usled deficita ovih vozača, neposredno je ugrožena i bezbednost saobraćaja, jer, kako selekcija nije moguća, angažuju se svi raspoloživi lјudski resursi za poslove vozača autobusa, uz jedini uslov – da poseduju vozačku dozvolu za D kategoriju.

Ovim izmenama se otklanja dosadašnji nedostatak Zakona koji je predstavlјao prepreku za prepravke upotreblјavanih motornih vozila, kada se prilikom njihovog uvoza utvrdi da nisu u potpunosti usaglašena sa jednoobraznim tehničkim uslovima u skladu sa Sporazumom o usvajanju jednoobraznih tehničkih propisa za vozila sa točkovima, opremu i delove koji mogu biti ugrađeni ili korišćeni na vozilima sa točkovima i uslovima za uzajamno priznavanje dodelјenih homologacija na osnovu ovih propisa, što je dugogodišnja uspešna praksa u razvijenim državama, poput Savezne Republike Nemačke. Neusaglašenosti motornih vozila namenjenih američkom ili azijskom tržištu sa evropskim jednoobraznim tehničkim uslovima za vozila može se otkloniti relativno jednostavnim prepravkama, uglavnom na svetlosnim i svetlosno-signalnim uređajima, uređajima za kontrolu i davanje znakova (odnosno instrument tabli vozila), kao i graničnih vrednosti izduvne emisije. Stoga se, pre puštanja u saobraćaj, u cilјu usaglašavanja sa tehničkim uslovima i normativima, sprovodi postupak provere u cilјu utvrđivanja kojim tehničkim uslovima odgovaraju predmetna vozila odnosno njihovi uređaji, sklopovi i oprema,.

Takođe, ovim izmenama obuhvaćene su i odredbe o prelazu puta preko pruge, gde se, po ugledu na razvijenije evropske zemlјe uvode dvobojni semafori, koji su se pokazali kao efikasnije rešenje, i iz kog razloga se očekuje jednostavnije i jeftinije održavanje i ugrađivanje semafora za regulisanje ovih prelaza. Ovde je značajna novina uvođenje novog signalnog pojma kojim se učesnik u drumskom saobraćaju informiše da je uređaj na putno-pružnom prelazu u kvaru i da se kretanje vrši uz povećanu opreznost, što je od posebnog značaja za prelaze na kojima nema polubranika.

Ujedno, ovim izmenama Zakona se pojašnjava i pojednostavlјuje postupak utvrđivanja vozila od istorijskog značaja (oldtajmera).

**2. Cilјevi koji se donošenjem zakona postižu**

Štite se ekonomski interesi Republike Srbije i doprinosi se bolјoj bezbednosti saobraćaja.

**3. Razmatrane mogućnosti da se problem reši i bez donošenja akta**

 Razmatranje problema deficita profesionalnih vozača planirano je prilikom izrade novog Zakona o bezbednosti saobraćaja na putevima. Međutim, kako je procedura za donošenje novog zakona dugotrajnije prirode, izmena Zakona je jedino rešenje.

**4. Zašto je donošenje zakona najbolјi način za rešavanje problema**

Donošenje ovog zakona je i jedino rešenjeza napred navedene probleme.

Samo izmenom Zakona može se postići navedeni cilј, jer je Zakonom utvrđen uslov posedovanja vozačke dozvole S, odnosno S1 kategorije u trajanju od najmanje dve godine, kako bi se dobila vozačka dozvola D, odnosno D1 kategorije.

III. OBJAŠNјENјE OSNOVNIH PRAVNIH INSTITUTA I POJEDINAČNIH REŠENјA

U članu 1. Nacrta zakona, kojim se menja član 7. Zakona predviđeno je da, umesto Vlade, Agencija za bezbednost saobraćaja propisuje postupak utvrđivanja i razvrstavanja vozila od istorijskog značaja (oldtajmer), oduzimanje statusa vozila od istorijskog značaja, uslove za dobijanje ovlašćenja za vršenje poslova utvrđivanja i razvrstavanja, kao i način vođenja evidencije o vozilima od istorijskog značaja.

U članu 2. Nacrta zakona, kojim se menja član 9. Zakona predviđeno je da Agencija za bezbednost saobraćaja izdaje identifikacione potvrde za vozila od istorijskog značaja.

U članu 3. Nacrta zakona, dopunjuje se član 101. Zakona, kao posledica izmene člana 153.

U članu 4. Nacrta zakona, kojim se menja član 137. Zakona, uvode se dvobojni semafori, koji su se pokazali kao efikasnije rešenje, i iz kog razloga se očekuje jednostavnije i jeftinije održavanje i ugrađivanje semafora za regulisanje ovih prelaza.

U članu 5. Nacrta zakona, kojim se menja član 149. Zakona, uvodi se novi signalni pojam kojim se učesnik u drumskom saobraćaju informiše da je uređaj na putno-pružnom prelazu u kvaru i da se kretanje vrši uz povećanu opreznost, što je od posebnog značaja za prelaze na kojima nema polubranika.

U članu 6. Nacrta zakona, kojim se menja član 153. Zakona, u cilјu usklađivanja sa propisima železničkog saobraćaja.

U članu 7. Nacrta zakona, kojim se menja član 181. Zakona, briše se vremenski uslov koji je utvrđen uz uslov posedovanja vozačke dozvole S, odnosno S1 kategorije, pre sticanja vozačke dozvole D, odnosno D1 kategorije.

U članu 8. Nacrta zakona, kojim se menja član 247. Zakona, vrši se preciziranje norme tako što se određuje organ kome vlasnik, odnosno korisnik vozila treba da da podatke i dokaze.

U članu 9. Nacrta zakona menja se član 249. Zakona, jer se pokazalo da je dosadašnji nedostatak odredaba ovog člana predstavlјao prepreku za prepravke upotreblјavanih motornih vozila, kada se prilikom njihovog uvoza utvrdi da nisu u potpunosti usaglašena sa jednoobraznim tehničkim uslovima u skladu sa Sporazumom o usvajanju jednoobraznih tehničkih propisa za vozila sa točkovima, opremu i delove koji mogu biti ugrađeni ili korišćeni na vozilima sa točkovima i uslovima za uzajamno priznavanje dodelјenih homologacija na osnovu ovih propisa, što je dugogodišnja uspešna praksa u razvijenim državama, poput Savezne Republike Nemačke. Neusaglašenosti motornih vozila namenjenih američkom ili azijskom tržištu sa evropskim jednoobraznim tehničkim uslovima za vozila može se otkloniti relativno jednostavnim prepravkama, uglavnom na svetlosnim i svetlosno-signalnim uređajima, uređajima za kontrolu i davanje znakova (odnosno instrument tabli vozila), kao i graničnih vrednosti izduvne emisije.

U članu 10. Nacrta zakona, menja se član 250. Zakona u stavu 1, u cilјu omogućavanja i pojednostavlјivanja postupka prilikom sprovođenja prepravki na upotreblјavanim motornim vozilima koja nisu u potpunosti usaglašena sa srpskim (odnosno evropskim) jednoobraznim tehničkim uslovima za vozila.

U članu 11. Nacrta zakona kojim se menja član 264. Zakona, proširuje se dejstvo izuzetka za novoproizvedena vozila od pravila za redovne tehničke preglede time što se obuhvata i redovan šestomesečni tehnički pregled, pored redovnog godišnjeg tehničkog pregleda.

U članu 12. Nacrta zakona dopunjuje se 275. stav 1. Zakona dodavanjem registarskih tablica za vozila od istorijskog značaja.

U čl. 13. i 14. Nacrta zakona su kaznene odredbe za izmenjeni član 153. Zakona.

U čl. 15–17. Nacrta zakona su prelazne i završne odredbe.

IV. PROCENA FINANSIJSKIH SREDSTAVA POTREBNIH ZA SPROVOĐENјE ZAKONA

Za sprovođenje ovog zakona nisu potrebna finansijska sredstva.

V. PREGLED ODREDABA ZAKONA O BEZBEDNOSTI SAOBRAĆAJA NA PUTEVIMA KOJE SE MENјAJU

Član 7.

Izrazi upotreblјeni u ovom zakonu imaju sledeće značenje:

1) *saobraćaj* je kretanje vozila i lica na putevima, čije je ponašanje uređeno u cilјu njegovog bezbednog i nesmetanog odvijanja,

2) *put* je izgrađena, odnosno utvrđena površina koju kao saobraćajnu površinu mogu da koriste svi ili određeni učesnici u saobraćaju, pod uslovima određenim zakonom i drugim propisima,

3) *javni put* je put od opšteg značaja koji mogu da pod jednakim uslovima koriste svi ili određeni učesnici u saobraćaju i koji je nadležni organ proglasio kao takav,

4) *nekategorisani* *put* je put koji može pod jednakim uslovima da koristi veći broj korisnika,

5) *autoput* je državni put namenjen isklјučivo za saobraćaj motocikala, putničkih vozila, teretnih vozila i autobusa, sa ili bez priklјučnih vozila, sa fizički odvojenim kolovoznim trakama za saobraćaj iz suprotnih smerova, sa najmanje dve saobraćajne trake po smeru i jednom zaustavnom trakom za svaki smer, bez ukrštanja u nivou sa drugim putevima i železničkim ili tramvajskim prugama, sa potpunom kontrolom pristupa, na koji se može uklјučiti ili isklјučiti samo određenim i posebno izgrađenim javnim putem i kao takav obeležen propisanim saobraćajnim znakom,

6) *motoput* je državni put namenjen isklјučivo za saobraćaj motocikala, putničkih vozila, teretnih vozila i autobusa, sa ili bez priklјučnih vozila i kao takav obeležen propisanim saobraćajnim znakom,

7) *ulica* je javni put u naselјu koji saobraćajno povezuje delove naselјa,

8) *protivpožarni put* je posebno obeležni uzdužni deo oko stambenih objekata, garažnih prostora, sportskih i drugih poslovnih objekata na kojima je zabranjeno zaustavlјanje i parkiranje vozila,

9) *zemlјani put* je put bez izgrađenog kolovoznog zastora, pa i kada na priklјučku na drugi put ima izgrađen kolovozni zastor,

10) *kolovoz* je deo puta namenjen prvenstveno za kretanje vozila,

11) *kolovozna traka* je uzdužni deo kolovoza namenjen za saobraćaj vozila u jednom smeru,

12) *saobraćajna traka* je obeleženi, odnosno neobeleženi uzdužni deo kolovozne trake namenjen za saobraćaj jedne kolone vozila,

13) *biciklistička traka* je saobraćajna traka namenjena isklјučivo za saobraćaj bicikala, mopeda i lakih tricikala,

14) *saobraćajna traka za spora vozila* je saobraćajna traka kojom se moraju kretati spora vozila koja se kreću brzinom manjom od određene da ne bi ometala saobraćaj drugih vozila,

15) *zaustavna traka* je obeleženi uzdužni deo puta namenjen isklјučivo za zaustavlјanje vozila koja se zbog nepredvidivih razloga moraju zaustaviti (neispravnost, iznenadna nesposobnost vozača za upravlјanje vozilom i sl.),

16) *saobraćajna traka za uklјučivanje* je saobraćajna traka namenjena za uklјučivanje vozila na put,

17) *saobraćajna traka za isklјučivanje* je saobraćajna traka namenjena za isklјučivanje vozila sa puta,

18) *saobraćajna traka za vozila javnog prevoza putnika* je saobraćajna traka namenjena isklјučivo za kretanje vozila javnog prevoza putnika i koja može biti izgrađena tako da se po njoj mogu kretati tramvaji,

19) *raskrsnica* je deo kolovoza na kome se ukrštaju, spajaju ili razdvajaju putevi u istom nivou,

20) *tramvajska baštica* je posebno uređen deo puta namenjen isklјučivo za kretanje tramvaja,

21) *trotoar* je posebno uređen deo puta pored kolovoza namenjen prvenstveno za kretanje pešaka,

22) *parkiralište* je deo puta namenjen, uređen i označen prvenstveno za parkiranje vozila, koji se sastoji od jednog ili više parking mesta,

23) *parking* *mesto* je označeni deo parkirališta isklјučivo namenjen za parkiranje jednog vozila,

24) *pešački prelaz* je označeni deo kolovoza namenjen za prelazak pešaka preko kolovoza,

25) *pešačka staza* je put koji je namenjen isklјučivo za kretanje pešaka,

26) *biciklistička staza* je put namenjen isklјučivo za kretanje bicikala,

26a) pešačko-biciklistička staza je put namenjen za kretanje pešaka i biciklista,

27) *trg* je poseban plato namenjen kretanju i okuplјanju pešaka koji je definisan urbanističkim planovima i proglašen od strane organa lokalne samouprave,

28) *prelaz puta preko pruge* je mesto na kojem se u istom nivou ukrštaju put i železnička ili tramvajska pruga,

29) *pešačko ostrvo* je obeleženi ili uzdignuti deo kolovoza koji je određen za privremeno zadržavanje pešaka koji prelaze preko kolovoza, ulaze ili izlaze iz vozila za javni prevoz putnika,

30) *naselјe* je izgrađen, funkcionalno objedinjen prostor, koji je namenjen za život i rad stanovnika, i čije su granice obeležene odgovarajućim saobraćajnim znakom,

31) *vozilo* je sredstvo koje je po konstrukciji, uređajima, sklopovima i opremi namenjeno i osposoblјeno za kretanje po putu,

32) *bicikl* je vozilo sa najmanje dva točka koje se pokreće snagom vozača, odnosno putnika, koja se pomoću pedala ili ručica prenosi na točak, odnosno točkove,

33) *motorno vozilo* je vozilo koje se pokreće snagom sopstvenog motora, koje je po konstrukciji, uređajima, sklopovima i opremi namenjeno i osposoblјeno za prevoz lica, odnosno stvari, za obavlјanje radova, odnosno za vuču priklјučnog vozila, osim šinskih vozila,

34) *moped* je motorno vozilo sa dva točka čija najveća konstruktivna brzina, bez obzira na način prenosa, ne prelazi 45 km/h, pri čemu radna zapremina motora, kada vozilo ima motor sa unutrašnjim sagorevanjem ne prelazi 50 cm³, ili sa motorom čija najveća trajna nominalna snaga ne prelazi 4 kW kada vozilo ima električni pogon,

35) *laki tricikl* je motorno vozilo sa tri točka čija najveća konstruktivna brzina, bez obzira na način prenosa, ne prelazi 45 km/h, pri čemu radna zapremina motora, kada vozilo ima motor sa unutrašnjim sagorevanjem sa pogonom na benzin, ne prelazi 50 cm³, ili čija najveća efektivna snaga motora ne prelazi 4 kW kada vozilo ima motor sa unutrašnjim sagorevanjem sa drugom vrstom pogonskog goriva ili čija najveća trajna nominalna snaga motora ne prelazi 4 kW kada vozilo ima električni pogon,

36) *motocikl* je motorno vozilo sa dva točka ili sa tri točka asimetrično raspoređena u odnosu na srednju podužnu ravan vozila (motocikl sa bočnim sedištem), čija najveća konstruktivna brzina, bez obzira na način prenosa, prelazi 45 km/h, ili sa motorom čija radna zapremina motora kada vozilo ima motor sa unutrašnjim sagorevanjem prelazi 50 cm³, ili sa motorom čija najveća trajna nominalna snaga prelazi 4 kW kada vozilo ima električni pogon,

37) *teški tricikl* je motorno vozilo sa tri točka, simetrično raspoređenih u odnosu na srednju podužnu ravan vozila, čija najveća konstruktivna brzina, bez obzira na način prenosa, prelazi 45 km/h, ili sa motorom čija radna zapremina motora kada vozilo ima motor sa unutrašnjim sagorevanjem sa pogonom na benzin prelazi 50 cm³, ili čija najveća efektivna snaga motora prelazi 4 kW kada vozilo ima motor sa unutrašnjim sagorevanjem sa drugom vrstom pogonskog goriva ili čija najveća trajna nominalna snaga motora prelazi 4 kW kada vozilo ima električni pogon,

38) *laki četvorocikl* je motorno vozilo sa četiri točka, čija masa praznog vozila ne prelazi 350 kg, što ne uklјučuje masu baterija vozila sa električnim pogonom, čija najveća konstruktivna brzina, bez obzira na način prenosa, ne prelazi 45 km/h, pri čemu radna zapremina motora, kada vozilo ima motor sa unutrašnjim sagorevanjem sa pogonom na benzin, ne prelazi 50 cm³, ili čija najveća efektivna snaga motora ne prelazi 4 kW kada vozilo ima motor sa unutrašnjim sagorevanjem sa drugom vrstom pogonskog goriva ili čija najveća trajna nominalna snaga motora ne prelazi 4 kW kada vozilo ima električni pogon,

39) *teški četvorocikl* je motorno vozilo sa četiri točka, osim lakog četvorocikla, čija masa praznog vozila ne prelazi 400 kg, odnosno 550 kg za teretna vozila, što ne uklјučuje masu baterija vozila sa električnim pogonom, i čija najveća efektivna snaga, odnosno najveća trajna nominalna snaga motora ne prelazi 15 kW,

40) *vozilo za prevoz putnika* je motorno vozilo prvenstveno namenjeno za prevoz lica, čija je masa praznog vozila veća od 400 kg, i čija najveća efektivna snaga, odnosno najveća trajna nominalna snaga motora je veća od 15 kW,

41) *putničko vozilo* je vozilo za prevoz putnika koje ima najviše devet mesta za sedenje uklјučujući i mesto za sedenje vozača,

42) *autobus* je vozilo za prevoz putnika koje ima više od devet mesta za sedenje uklјučujući i mesto za sedenje vozača,

43) *trolejbus* je autobus koji se preko provodnika napaja električnom energijom,

44) *teretno vozilo* je motorno vozilo sa najmanje četiri točka, koje je namenjeno za prevoz tereta, odnosno vršenje rada na način da se vozilom ne može prevoziti nikakav drugi teret, odnosno vuču priklјučnih vozila, čija je masa veća od 550 kg, i čija najveća efektivna snaga, odnosno najveća trajna nominalna snaga motora je veća od 15 kW,

45) *skup vozila* je sastav vučnog vozila i priklјučnog, odnosno priklјučnih vozila, koji u saobraćaju na putu učestvuje kao jedna celina,

46) *turistički voz* je skup vozila koji čine vučno vozilo i priklјučna vozila, namenjen za prevoz putnika u parkovima, hotelsko-turističkim i sličnim naselјima, na površini na kojoj se ne obavlјa saobraćaj i putu na kome se saobraćaj obavlјa u turističke svrhe i čija najveća konstruktivna brzina kretanja ne prelazi 25 km/h,

46a) vučno vozilo turističkog voza je motorno vozilo koje je prvenstveno namenjeno za vuču priklјučnih vozila turističkog voza,

46b) priklјučno vozilo turističkog voza je priklјučno vozilo za prevoz putnika koje je namenjeno da bude vučeno isklјučivo od strane vučnog vozila turističkog voza,

47) *radna mašina* je motorno vozilo koje je prvenstveno namenjeno za izvođenje određenih radova (kombajn, valјak, grejder, utovarivač, rovokopač, buldožer, vilјuškar i sl.) i čija najveća konstruktivna brzina kretanja ne prelazi 45 km/h,

48) *traktor* je motorno vozilo koje ima najmanje dve osovine i koje je prvenstveno namenjeno za vučenje, guranje, nošenje ili pogon izmenjivih priklјučaka za izvođenje prvenstveno polјoprivrednih, šumskih ili drugih radova i za vuču priklјučnih vozila za traktor,

49) *motokultivator* je motorno vozilo koje se sastoji iz pogonsko-upravlјačkog i tovarnog dela, koji su konstruktivno razdvojivi, a u saobraćaju na putu učestvuju isklјučivo kao jedna celina, čiji pogonski deo prema konstrukciji, uređajima, sklopovima i opremi je namenjen i osposoblјen za guranje, vučenje, nošenje ili pogon izmenlјivih priklјučaka za izvođenje polјoprivrednih radova, čija najveća konstrukcijska brzina nije veća od 30 km/h i čija snaga motora nije veća od 12 kW,

50) *priklјučno vozilo* je vozilo koje je po konstrukciji, uređajima, sklopovima i opremi namenjeno i osposoblјeno da bude vučeno od drugog vozila, a služi za prevoz putnika, odnosno stvari, odnosno za obavlјanje radova,

51) *priklјučno vozilo za traktor* je priklјučno vozilo koje je namenjeno da bude vučeno isklјučivo od strane traktora,

52) priklјučak za izvođenje radova je izmenlјivo oruđe koje služi za obavlјanje polјoprivrednih i drugih radova, koje motorno vozilo vuče, gura ili nosi,

53) *zaprežno vozilo* je vozilo koje je namenjeno i osposoblјeno da ga vuče upregnuta životinja,

54) *tramvaj* je šinsko vozilo namenjeno prvenstveno za prevoz putnika, koje se kreće po šinama, i koje je radi napajanja električnom energijom povezano na električni vod,

55) *vojno vozilo* je svako borbeno i neborbeno vozilo i drugo vozilo koje je registrovano po posebnim propisima ministarstva nadležnog za poslove odbrane, kao i svako drugo propisno obeleženo vozilo dok se, po osnovu izvršavanja materijalne obaveze, nalazi na korišćenju u jedinicama i ustanovama ministarstva nadležnog za poslove odbrane i Vojske Srbije,

56) *registrovano vozilo* je vozilo koje je upisano u jedinstveni registar vozila i za koje je izdata saobraćajna dozvola, registarske tablice i registraciona nalepnica,

57) masa praznog vozila je masa koju deklariše proizvođač vozila i koja podrazumeva masu neopterećenog vozila sa karoserijom (nadgradnjom), odnosno šasije sa kabinom ukoliko proizvođač ne ugrađuje karoseriju (nadgradnju), najmanje 90% goriva, punim rezervoarima za tehničke tečnosti, stalnim teretom (trajno ugrađeni uređaji i oprema na vozilu npr. kran, dizalica i dr), rezervnim točkom (ukoliko postoji) i pripadajućim alatom,

57a) masa vozila je masa vozila spremnog za vožnju koju deklariše proizvođač vozila i koja podrazumeva:

– masu praznog vozila,

– masu vozača od 75 kg za sva vozila izuzev vozila na dva i tri točka,

– u slučaju autobusa, masu drugog člana posade od 75 kg, ako za njega postoji sedište u vozilu,

– u slučaju vučnog vozila izuzev vozila vrste M1, masu vučnog uređaja ukoliko postoji,

58) nosivost vozila je razlika najveće dozvolјene mase vozila i mase vozila,

59) najveća dozvolјena masa vozila je masa koju deklariše proizvođač vozila,

60) *ukupna masa vozila* je masa vozila i masa kojom je vozilo opterećeno (lica i teret),

61) *najveća dozvolјena ukupna masa vozila, odnosno skupa vozila* je najveća masa opterećenog vozila, odnosno skupa vozila, koji je nadležni državni organ propisao kao najveću dozvolјenu,

62) *najveća dozvolјena masa skupa vozila* je zbir najvećih dozvolјenih masa vozila koja čine skup, umanjen za vertikalno opterećenje koje vozilo prima od priklјučnog vozila,

63) *ukupna masa skupa vozila* je masa opterećenog skupa vozila (lica i teret),

64) *osovinsko opterećenje* je deo ukupne mase vozila u horizontalnom položaju kojim njegova osovina opterećuje kolovoz u stanju mirovanja vozila,

64a) najveće dozvolјeno osovinsko opterećenje proizvođača vozila je najveće opterećenje koje osovina vozila prenosi na horizontalnu podlogu prema deklaraciji proizvođača u stanju mirovanja,

65) *prepravka vozila* je promena konstruktivnih karakteristika vozila kojim se menja namena ili vrsta vozila ili deklarisane tehničke karakteristike vozila ili deklarisane karakteristike uređaja i sklopova vozila,

66) *popravka vozila* je dovođenje vozila, odnosno uređaja i sklopova vozila u ispravno stanje,

67) *učesnik u saobraćaju* je lice koje na bilo koji način učestvuje u saobraćaju,

68) *vozač* je lice koje na putu upravlјa vozilom,

69) *pešak* je lice koje se kreće po putu, odnosno koje po putu sopstvenom snagom vuče ili gura vozilo, ručna kolica, dečje prevozno sredstvo, kolica za nemoćna lica ili lice u dečjem prevoznom sredstvu ili lice u kolicima za nemoćna lica koje pokreće sopstvenom snagom ili snagom motora ili lice koje klizi klizalјkama, skijama, sankama ili se vozi na koturalјkama, skejtbordu i sl,

70) *srednja (prosečna) brzina kretanja vozila*, na određenoj deonici puta, predstavlјa količnik između dužine te deonice i vremena za koje vozilo tu dužinu pređe,

71) *zaustavlјanje vozila* je svaki prekid kretanja vozila na putu u trajanju do tri minuta, pri čemu vozač ne napušta vozilo, osim prekida radi postupanja po znaku ili pravilu kojim se reguliše saobraćaj,

72) *parkiranje vozila* je svaki prekid kretanja vozila, osim prekida radi postupanja po znaku ili pravilu kojim se reguliše saobraćaj, koje se ne smatra zaustavlјanjem,

73) *mimoilaženje* je prolaženje učesnika u saobraćaju pored drugog učesnika u saobraćaju koji dolazi iz suprotnog smera,

74) *preticanje* je prolaženje učesnika u saobraćaju pored drugog učesnika u saobraćaju koji se kreće kolovozom u istom smeru,

75) *obilaženje* je prolaženje učesnika u saobraćaju pored drugog učesnika u saobraćaju koji se ne pomera, objekta ili prepreke na kolovozu,

76) *propuštanje* je radnja koju učesnik u saobraćaju preduzima kako bi omogućio kretanje drugog učesnika u saobraćaju koji ima prvenstvo prolaza, tako da ne dođe do promene dotadašnjeg načina kretanja učesnika u saobraćaju koji ima prvenstvo prolaza, odnosno do njihovog kontakta,

77) *kolona vozila* je niz od najmanje tri vozila koja su zaustavlјena ili se kreću jedno iza drugog istom saobraćajnom trakom u istom smeru, čiji je način kretanja međusobno uslovlјen i između kojih ne može bez ometanja ući drugo vozilo,

78) *vidlјivost* je odstojanje na kome učesnik u saobraćaju može jasno videti kolovoz,

79) *preglednost* je odstojanje na kome učesnik u saobraćaju, s obzirom na fizičke prepreke, može u uslovima normalne vidlјivosti jasno videti drugog učesnika u saobraćaju, odnosno drugu moguću prepreku na putu,

80) *uslovi smanjene vidlјivosti* su uslovi u kojima je vidlјivost manja od 200 m na putu izvan naselјa, odnosno 100 m na putu u naselјu,

81) *svetloodbojni prsluk* je prsluk koji reflektuje svetlost,

82) *saobraćajna nezgoda* je nezgoda koja se dogodila na putu ili je započeta na putu, u kojoj je učestvovalo najmanje jedno vozilo u pokretu i u kojoj je najmanje jedno lice poginulo ili povređeno ili je nastala materijalna šteta,

83) *evropski izveštaj o saobraćajnoj nezgodi* je propisani obrazac koji učesnici u saobraćajnoj nezgodi popunjavaju nakon saobraćajne nezgode sa manjom materijalnom štetom,

83a) predavač teorijske obuke je lice koje je ovlašćeno da obavlјa teorijsku obuku kandidata za vozače,

84) instruktor vožnje je lice koje je ovlašćeno da obavlјa praktičnu obuku kandidata za vozače,

85) *ispitivač* je lice koje je ovlašćeno da u ispitnoj komisiji za vozački ispit utvrđuje da li je kandidat za vozača stekao potrebna znanja i veštine za samostalno i bezbedno upravlјanje vozilom u saobraćaju na putu,

86) *odstojanje* je najkraća uzdužna udalјenost između najisturenijih tačaka vozila, lica, odnosno objekata,

87) *rastojanje* je najkraća bočna udalјenost između najisturenijih tačaka vozila, lica, odnosno objekata,

88) vozilo od istorijskog značaja (oldtajmer) je motorno vozilo ili priklјučno vozilo, koje je u voznom stanju, održavano u originalnom ili približno originalnom stanju, i kao takvo predstavlјa materijalni spomenik tehničke kulture, tradicije i društvenog nasleđa,

88a) vozilo za sportska takmičenja je motorno vozilo koje je posebno opremlјeno, prepravlјeno i ispitano u skladu sa odredbama ovog zakona, a koje je namenjeno za sportska takmičenja na putevima i van njih i koje ispunjava tehničke i druge uslove, prema važećim međunarodnim sportskim propisima i propisima sportskog saveza nadležnog za automobilizam.

89) odbačeno vozilo je vidno zapušteno vozilo parkirano na putu, koje nije upisano u jedinstveni registar vozila, odnosno kojem je istekla važnost registracione nalepnice duže od šest meseci,

90) *mesto za sedenje* je sedište ili prostor bez sedišta sa dostupnim elementima za montažu sedišta ili prostor bez sedišta sa dostupnim priklјučcima sigurnosnih pojaseva, pri čemu se dostupnim elementima za montažu sedišta i priklјučcima sigurnosnih pojaseva smatraju oni elementi i priklјučci koji nisu mehanički onesposoblјeni,

91) *saobraćajna signalizacija* je sistem sredstava, uređaja i oznaka za regulisanje i vođenje saobraćaja,

92) *saobraćajni znak* je znak kojim se upotrebom grafičkih ili svetlosnih ili brojčanih ili slovnih oznaka ili drugih simbola, učesnici u saobraćaju upozoravaju na opasnosti na putu, stavlјaju im se do znanja ograničenje, zabrane i obaveze, odnosno daju obaveštenja potrebna za bezbedno kretanje po putu,

93) *saobraćajna dozvola* je javna isprava (rešenje) koja sa registracionom nalepnicom daje pravo na korišćenje vozila u saobraćaju za vreme važenja registracione nalepnice,

94) *registarska tablica* je oznaka na vozilu kojom se označava da je vozilo upisano u jedinstveni registar vozila,

95) *registraciona nalepnica* je oznaka - dozvola kojom se određuje da vozilo može da učestvuje u saobraćaju u određenom vremenskom roku,

96) *vozačka dozvola* je javna isprava (rešenje) nadležnog organa kojim se nekom licu daje pravo da u saobraćaju na putu upravlјa vozilom određene kategorije na određeno vreme,

97) *dozvola (licenca) za instruktora ili predavača ili ispitivača* je javna isprava (rešenje) koja licima daje pravo da vrše praktičnu obuku ili obavlјaju teorijsku obuku ili poslove ispitivača na određeno vreme,

98) *dozvola (licenca) za kontrolora tehničkog pregleda* je javna isprava (rešenje) koja licima daje pravo da obavlјaju tehnički pregled vozila na određeno vreme,

99) *„psihoaktivna supstanca”* je vrsta droge, leka na kome je naznačeno da se ne sme upotreblјavati pre i za vreme vožnje, kao i druga hemijska materija koja može uticati na psihofizičku sposobnost učesnika u saobraćaju (osim alkohola),

100) *„dnevno vreme upravlјanja”* je ukupno vreme upravlјanja vozilom između dva dnevna odmora ili između dnevnog i nedelјnog odmora,

101) *„dnevni odmor”* je neprekidni vremenski period tokom koga vozač slobodno raspolaže svojim vremenom i može biti puni dnevni odmor, kada traje najmanje 11 sati ili skraćeni dnevni odmor, kada traje najmanje devet sati, a manje od 11 sati,

102) *„nedelјa”* je vremenski period između ponedelјka u 00:00 sati i nedelјe u 24:00 sata,

103) *„nedelјni odmor”* je neprekidni vremenski period tokom koga vozač slobodno raspolaže svojim vremenom i može biti puni nedelјni odmor, kada traje najmanje 45 sati ili skraćeni nedelјni odmor, kada traje najmanje 24 sata, a manje od 45 sati,

104) manja materijalna šteta je šteta nastala u saobraćajnoj nezgodi prouzrokovana u vrednosti manjoj od one za koju je propisana krivična odgovornost.

Bližu podelu motornih i priklјučnih vozila iz stava 1. ovog člana propisuje ministar nadležan za poslove saobraćaja.

Izrazi koji se koriste u ovom zakonu a nisu posebno definisani u stavu 1. ovog člana, imaju značenje određeno drugim propisima.

Postupak utvrđivanja i razvrstavanja vozila od istorijskog značaja (oldtajmer), oduzimanje statusa vozila od istorijskog značaja, uslove za dobijanje ovlašćenja za vršenje poslova utvrđivanja i razvrstavanja, kao i način vođenja evidencije o vozilima od istorijskog značaja propisuje ~~Vlada~~ AGENCIJA ZA BEZBEDNOST SAOBRAĆAJA.

Član 9.

Vlada, na predlog ministarstva nadležnog za poslove saobraćaja, osniva Agenciju za bezbednost saobraćaja, kao javnu agenciju (u dalјem tekstu: Agencija).

Agencija:

1) analizira, prati i unapređuje sistem bezbednosti saobraćaja (uspostavlјa, razvija i unapređuje jedinstvenu bazu podataka od značaja za bezbednost saobraćaja),

2) organizuje, odnosno sprovodi aktivnosti usmerene na unapređenje bezbednosti vozača i drugih učesnika u saobraćaju, kao i na unapređenje bezbednosti saobraćaja sa stanovišta vozila i puteva,

3) organizuje, odnosno sprovodi preventivno-promotivne aktivnosti i kampanje usmerene na povećanje bezbednosti saobraćaja,

4) obezbeđuje bazu podataka o tehničkim karakteristikama motornih i priklјučnih vozila, koji su od značaja za primenu propisa o bezbednosti saobraćaja na putevima i bazu podataka koji su od značaja za uvoz vozila,

5) organizuje i sprovodi stručni ispit i organizuje, odnosno sprovodi pripremnu nastavu za polaganje stručnog ispita i seminare unapređenja znanja za predavače teorijske obuke,

6) organizuje, odnosno sprovodi seminare unapređenja znanja za instruktora vožnje,

7) organizuje i sprovodi stručni ispit, odnosno sprovodi obuku za polaganje stručnog ispita i seminare unapređenja znanja za ispitivača,

8) organizuje i sprovodi stručni ispit za sticanje licence za obavlјanje poslova profesionalnog vozača (SRS) i organizuje obuku za sticanje i obnavlјanje licence za obavlјanje poslova profesionalnog vozača (SRS),

9) organizuje i sprovodi stručni ispit i organizuje, odnosno sprovodi obuku za vozača turističkog voza,

10) organizuje i sprovodi stručni ispit i organizuje, odnosno sprovodi obuku za vozača tramvaja,

11) organizuje i sprovodi ispit iz oblasti unapređenja znanja iz bezbednosti saobraćaja i organizuje, odnosno sprovodi obuku za vozače kojima je oduzeta vozačka dozvola zbog nesavesnog upravlјanja,

12) organizuje i sprovodi stručni ispit, odnosno sprovodi obuku za polaganje stručnog ispita i seminare unapređenja znanja za kontrolora tehničkog pregleda,

13) izdaje dozvole (licence), uverenja i druga dokumenta u skladu sa ovim zakonom,

14) sarađuje sa međunarodnim i regionalnim telima i institucijama za bezbednost saobraćaja,

15) koordinira rad tela za bezbednost saobraćaja u lokalnim samoupravama i daje saglasnost na program za rad tela za bezbednost saobraćaja u lokalnim samoupravama, u skladu sa odredbama ovog zakona,

16) izdaje periodične analize i publikacije sa podacima o saobraćaju i saobraćajnim nezgodama, odnosno izveštava na nacionalnom nivou o stanju bezbednosti saobraćaja na putevima,

17) objavlјuje, odnosno daje stručno mišlјenje na stručnu literaturu značajnu za bezbednost saobraćaja,

18) organizuje i obezbeđuje objavlјivanje stručne literature iz oblasti osposoblјavanja vozača,

19) obavlјa poslove u vezi sa primenom tahografa i graničnika brzine,

20) obavlјa poslove u vezi sa ispitivanjem, homologacijom i kontrolom saobraznosti vozila, opreme i delova,

21) inicira, organizuje i realizuje stručne obuke, odnosno podržava naučne i stručne projekte i istraživanja u oblasti bezbednosti saobraćaja,

22) organizuje, odnosno sprovodi stručna usavršavanja u oblasti bezbednosti saobraćaja, odnosno sertifikuje lica koja sprovode obuke, odnosno seminare unapređenja znanja,

23) analizira i inicira unapređenje propisa značajnih za bezbednost saobraćaja,

24) obavlјa i druge zadatke vezane za unapređenje bezbednosti saobraćaja, utvrđene ovim zakonom i drugim propisima,

25) obezbeđuje Centralni informacioni sistem, sa programom koji omogućava prikuplјanje i dostavu propisanih podataka od strane privrednog društva, iz objekata u kojima se vrši tehnički pregled vozila, kao i centralizovanu obradu podataka.

26) OBEZBEĐUJE BAZU PODATAKA I IZDAJE IDENTIFIKACIONE POTVRDE ZA VOZILA OD ISTORIJSKOG ZNAČAJA.

Poslove iz stava 2. ovog člana Agencija vrši kao poverene poslove.

Za izvršavanje pojedinih poslova, koji se odnose na organizaciju poslova iz stava 2. ovog člana, Agencija može angažovati pravno lice koje je materijalno i stručno osposoblјeno da obavlјa te poslove.

Agencija proverava ispunjenost uslova koje mora da ispunjava pravno lice iz stava 4. ovog člana.

Član 101.

Učesnici u saobraćaju dužni su da se zaustave pred prelazom puta preko železničke pruge, ako je uređaj za zatvaranje saobraćaja spušten, ako je taj uređaj počeo da se spušta ili ako se daju svetlosni ili zvučni znaci koji upozoravaju da će taj uređaj početi da se spušta, odnosno kada im je svetlosnim saobraćajnim znakom kojim se najavlјuje približavanje voza prelazu puta preko železničke pruge u istom nivou bez branika, zabranjen prolaz.

NA PRELAZU PUTA PREKO ŽELEZNIČKE PRUGE U ISTOM NIVOU NA KOME NEMA BRANIKA ILI POLUBRANIKA NITI UREĐAJA ZA DAVANјE ZNAKOVA KOJIMA SE NAJAVLjUJE PRIBLIŽAVANјE VOZA, UČESNICI U SAOBRAĆAJU MOGU DA PREĐU PREKO ŽELEZNIČKE PRUGE TEK POŠTO SE PRETHODNO ZAUSTAVE I UVERE SE DA PRUGOM NE NAILAZI VOZ ILI NEKO DRUGO VOZILO KOJE SE KREĆE PO ŠINAMA.

Član 137.

Semaforima sa trobojnim svetlima reguliše se kretanje vozila.

Izuzetno od stava 1. ovog člana, na prelazu puta preko železničke pruge saobraćaj vozila se reguliše ~~samo svetlima crvene boje~~DVOBOJNIM SVETLIMA CRVENE I ŽUTE BOJE, a na mestima gde se reguliše pristup vozila, dvobojnim svetlima crvene i zelene boje.

Kretanje tramvaja i vozila javnog prevoza putnika po putu može biti regulisano i svetlosnim saobraćajnim znakovima bele boje.

Kretanje pešaka preko kolovoza se reguliše dvobojnim svetlima crvene i zelene boje.

Član 149.

~~Svetlosni saobraćajni znakovi kojima se najavlјuje približavanje voza prelazu puta preko železničke pruge u istom nivou daju se naizmeničnim palјenjem dva crvena trepćuća svetla u obliku kruga.~~

~~Na semaforu iz stava 1. ovog člana mogu se dodati zvučni uređaji kojima se učesnici u saobraćaju obaveštavaju o tome da je dat svetlosni saobraćajni znak kojim se najavlјuje približavanje voza.~~

~~Svetlosni saobraćajni znak iz stava 1. ovog člana označava obavezu učesnika u saobraćaju da se zaustave.~~

 ZA REGULISANјE SAOBRAĆAJA NA PRELAZU PUTA PREKO ŽELEZNIČKE PRUGE U NIVOU UPOTREBLjAVAJU SE SEMAFORI SA SVETLIMA CRVENE I ŽUTE BOJE. SVETLA MORAJU BITI POSTAVLjENA PO VERTIKALNOJ OSI, JEDNO ISPOD DRUGOG, I TO: CRVENO SVETLO GORE, A ŽUTO SVETLO DOLE, ODNOSNO PO HORIZONTALNOJ OSI, JEDNO PORED DRUGOG: CRVENO SVETLO LEVO, A ŽUTO SVETLO DESNO.

 SVETLA IZ STAVA 1. OVOG ČLANA IMAJU SLEDEĆE ZNAČENјE:

1) CRVENO SVETLO – ZABRANјEN PROLAZ;

2) ŽUTO SVETLO – ZABRANјEN PROLAZ, OSIM U SLUČAJU KADA SE VOZILO NE MOŽE BEZBEDNO ZAUSTAVITI ISPRED NAVEDENOG ZNAKA I

3) TREPĆUĆE ŽUTO SVETLO – OBAVEZA ZA SVE UČESNIKE U SAOBRAĆAJU DA SE KREĆU UZ POVEĆANU OPREZNOST ZBOG EVENTUALNOG NAILASKA VOZA JER SEMAFOR KOJIM SE NAJAVLjUJE PRIBLIŽAVANјE VOZA NIJE ISPRAVAN ILI SE NE KORISTI, ODNOSNO SEMAFOR I UREĐAJ ZA ZATVARANјE SAOBRAĆAJA NA PRELAZU PUTA PREKO ŽELEZNIČKE PRUGE U NIVOU NIJE ISPRAVAN ILI SE NE KORISTI.

 NA SEMAFOR IZ STAVA 1. OVOG ČLANA MOŽE SE DODATI UREĐAJ ZA DAVANјE ZVUČNIH ZNAKOVA KOJIM SE UČESNICI U SAOBRAĆAJU OBAVEŠTAVAJU O TOME DA JE DAT SVETLOSNI SAOBRAĆAJNI ZNAK KOJIM SE NAJAVLjUJE PRIBLIŽAVANјE VOZA, ODNOSNO SPUŠTANјE UREĐAJA ZA ZATVARANјE SAOBRAĆAJA NA PRELAZU PUTA PREKO ŽELEZNIČKE PRUGE.

Član 153.

~~Prelaz puta preko železničke pruge mora biti obeležen propisanom saobraćajnom signalizacijom.~~

~~Na prelazu puta sa savremenim kolovoznim zastorom (asfalt, beton, kocka i sl.) preko železničke pruge moraju se postaviti semafori kojima se najavlјuje približavanje voza.~~

~~Na prelazu puta preko železničke pruge postavlјaju se branici ili polubranici kojima se zabranjuje i sprečava prelazak vozila preko železničke pruge, kojima mogu biti pridodati uređaji za davanje zvučnih znakova koji upozoravaju na spuštanje branika, odnosno polubranika.~~

~~Kada su na prelazu puta preko železničke pruge postavlјeni branici ili polubranici, a uređaj za njihovu upotrebu nije ispravan ili se ne koristi, ti branici moraju biti uklonjeni ili na odgovarajući način prekriveni. Ukoliko se radi o delu puta koji nema savremeni kolovozni zastor na tom mestu mora se postaviti svetlosni saobraćajni znak koji najavlјuje približavanje voza.~~

~~Bliže propise u pogledu vrste, izgleda, tehničkih karakteristika i načina postavlјanja i mestima na kojima se moraju postaviti branici ili polubranici, uređaja za davanje svetlosnih, zvučnih znakova i načinu njihove upotrebe, donosi ministar nadležan za poslove saobraćaja.~~

PRELAZ PUTA PREKO ŽELEZNIČKE PRUGE MORA BITI OBELEŽEN PROPISANOM SAOBRAĆAJNOM SIGNALIZACIJOM.

NA PRELAZU PUTA SA SAVREMENIM KOLOVOZNIM ZASTOROM (ASFALT, BETON, KOCKA I SL.) PREKO ŽELEZNIČKE PRUGE U NIVOU POSTAVLjAJU SE SEMAFORI KOJIMA SE REGULIŠE SAOBRAĆAJ NA PRELAZU PUTA PREKO ŽELEZNIČKE PRUGE I BRANICI ILI POLUBRANICI, U SKLADU SA PROPISIMA KOJIM SE UREĐUJE BEZBEDNOST U ŽELEZNIČKOM SAOBRAĆAJU.

BRANICIMA I POLUBRANICIMA KOJIMA SE ZABRANјUJE I SPREČAVA PRELAZAK VOZILA PREKO ŽELEZNIČKE PRUGE, MOŽE SE DODATI UREĐAJ ZA DAVANјE ZVUČNIH ZNAKOVA KOJI UPOZORAVAJU NA SPUŠTANјE BRANIKA ILI POLUBRANIKA I PRIBLIŽAVANјE VOZA.

KADA SU NA PRELAZU PUTA PREKO ŽELEZNIČKE PRUGE POSTAVLjENI SEMAFOR, ODNOSNO BRANICI ILI POLUBRANICI, A UREĐAJ ZA NјIHOVU UPOTREBU NIJE ISPRAVAN ILI SE NE KORISTI, SEMAFOR MORA POKAZIVATI TREPĆUĆE ŽUTO SVETLO.

BLIŽE PROPISE U POGLEDU TEHNIČKIH KARAKTERISTIKA I NAČINA POSTAVLjANјA BRANIKA ILI POLUBRANIKA, IZGLED I TEHNIČKE KARAKTERISTIKE SEMAFORA, DONOSI MINISTAR NADLEŽAN ZA POSLOVE SAOBRAĆAJA.

Član 181.

Vozačku dozvolu za kategorije BE mogu dobiti samo oni vozači koji već imaju vozačku dozvolu za kategoriju B.

Vozačku dozvolu za kategorije C1E mogu dobiti samo oni vozači koji već imaju vozačku dozvolu za kategorije C1.

Vozačku dozvolu za kategoriju CE mogu dobiti samo oni vozači koji već imaju vozačku dozvolu za kategorije C.

Vozačku dozvolu za kategoriju D1E mogu dobiti samo oni vozači koji već imaju vozačku dozvolu za kategorije D1.

Vozačku dozvolu za kategoriju DE mogu dobiti samo oni vozači koji već imaju vozačku dozvolu za kategorije D.

Vozačku dozvolu za kategorije C i C1 mogu dobiti samo oni vozači koji već imaju vozačku dozvolu za kategorije B.

Vozačku dozvolu za kategoriju D mogu dobiti samo oni vozači koji već imaju vozačku dozvolu za kategorije C ~~najmanje dve godine~~.

Vozačku dozvolu za kategoriju D1 mogu dobiti samo oni vozači koji već imaju vozačku dozvolu za kategorije C1 ~~najmanje dve godine~~.

Član 247.

Vlasnik, odnosno korisnik vozila obavezan je da, ~~u roku od osam dana~~ NA POZIV POLICIJSKOG SLUŽBENIKA U ROKU OD OSAM DANA OD DANA PRIJEMA POZIVA, da potpune i tačne podatke o identitetu lica kome je omogućeno upravlјanje vozilom i dokaz na osnovu kojeg se na nesporan način može utvrditi da je to lice upravlјalo vozilom u određeno vreme.

Fizičko lice, vlasnik, odnosno korisnik vozila ne sme dati vozilo na upravlјanje licu koje je pod dejstvom alkohola, odnosno psihoaktivnih supstanci ili je u tolikoj meri umorno, bolesno ili je u takvom psihofizičkom stanju da nije sposobno da bezbedno upravlјa vozilom ili nema vozačku dozvolu odgovarajuće kategorije.

Izuzetno od odredaba st. 1. i 2. ovog člana, vlasnik, odnosno korisnik vozila neće odgovarati ukoliko dokaže neovlašćenu upotrebu vozila.

Dokazom iz stava 1. ovog člana smatraće se pisana izjava overena od strane nadležnog organa kojom lice čije je podatke dao vlasnik, odnosno korisnik vozila, potvrđuje da je upravlјalo vozilom u određeno vreme.

Član 249.

Motorna i priklјučna vozila koja se pojedinačno ili serijski proizvode, odnosno uređaji, sklopovi i oprema na vozilima, moraju biti usaglašeni sa jednoobraznim tehničkim uslovima u skladu sa Sporazumom o usvajanju jednoobraznih tehničkih propisa za vozila sa točkovima, opremu i delove koji mogu biti ugrađeni i/ili korišćeni na vozilima sa točkovima i uslovima za uzajamno priznavanje dodelјenih homologacija na osnovu ovih propisa.

~~Pre puštanja u saobraćaj vozila iz stava 1. ovog člana, kao i vozila koja se prepravlјaju, mora se utvrditi i da li ova vozila ispunjavaju propisane uslove u skladu sa ovim zakonom.~~ PRE PUŠTANјA U SAOBRAĆAJ VOZILA IZ STAVA 1. OVOG ČLANA, VOZILA KOJA SE PREPRAVLjAJU, KAO I UPOTREBLjAVANIH VOZILA, MORA SE UTVRDITI I DA LI OVA VOZILA ISPUNјAVAJU PROPISANE USLOVE U SKLADU SA OVIM ZAKONOM. IZUZETNO, ZA UPOTREBLjAVANA VOZILA,NјIHOVE UREĐAJE, SKLOPOVE I OPREMU, KOJINISU USAGLAŠENI SA JEDNOOBRAZNIM TEHNIČKIM USLOVIMA IZ STAVA 1. OVOG ČLANA, PRE PUŠTANјA U SAOBRAĆAJ, SPROVODI SE POSTUPAK PROVERE U CILjU UTVRĐIVANјA KOJIM TEHNIČKIM USLOVIMA IZ STAVA 1. OVOG ČLANA ODGOVARAJU PREDMETNA VOZILA ODNOSNO NјIHOVI UREĐAJI, SKLOPOVI I OPREMA, KAO I PREPRAVKA VOZILA, U CILjU USAGLAŠAVANјA SA TEHNIČKIM USLOVIMA I NORMATIVIMA.

Uverenje (potvrdu) o ispunjenosti uslova iz stava 2. ovog člana izdaje Agencija.

Jedan primerak uverenja iz stava 3. ovog člana za pojedinačno proizvedeno ili prepravlјeno vozilo mora se nalaziti u vozilu, kada vozilo učestvuje u saobraćaju na putu, a vozač je dužan da ga pokaže na zahtev ovlašćenog lica.

Ispitivanja pojedinačno proizvedenih vozila, vozila koja se prepravlјaju, odnosno vozila koja se uvoze kao upotreblјavana sprovodi Agencija. Agencija može ovlastiti pravno lice koje ispunjava propisane uslove da vrši ispitivanja pojedinačno proizvedenih vozila, vozila koja se prepravlјaju i vozila koja se uvoze kao upotreblјavana.

~~Bliže uslove o postupku i načinu ispitivanja pojedinačno proizvedenih, odnosno prepravlјenih vozila, odnosno vozila koja se uvoze kao upotreblјavana, periodičnog pregleda vozila, uređaja za pogon vozila na alternativna goriva, uslovima koje mora ispunjavati pravno lice koje vrši ispitivanja, izdavanje potvrda o ispravnosti uređaja za pogon vozila na alternativna goriva i vođenje evidencije o obavlјenim ispitivanjima i načinu provere ispunjenosti uslova od strane pravnog lica donosi ministar nadležan za poslove saobraćaja, na predlog Agencije.~~ BLIŽE USLOVE O POSTUPKU I NAČINU ISPITIVANјA POJEDINAČNO PROIZVEDENIH, ODNOSNO PREPRAVLjENIH VOZILA, ODNOSNO VOZILA KOJA SE UVOZE KAO UPOTREBLjAVANA, POSTUPKU PROVERE I ISPITIVANјA UPOTREBLjAVANIH VOZILA, NјIHOVIH UREĐAJA, SKLOPOVA I OPREME NA KOJI NISU USAGLAŠENI SA JEDNOOBRAZNIM TEHNIČKIM USLOVIMA, PERIODIČNOG PREGLEDA VOZILA, UREĐAJA ZA POGON VOZILA NA ALTERNATIVNA GORIVA, USLOVIMA KOJE MORA ISPUNјAVATI PRAVNO LICE KOJE VRŠI ISPITIVANјA, IZDAVANјE UVERENјA I POTVRDA O ISPRAVNOSTI UREĐAJA ZA POGON VOZILA NA ALTERNATIVNA GORIVA I VOĐENјE EVIDENCIJE O OBAVLjENIM ISPITIVANјIMA I NAČINU PROVERE ISPUNјENOSTI USLOVA OD STRANE PRAVNOG LICA PROPISUJE MINISTAR NADLEŽAN ZA POSLOVE SAOBRAĆAJA, NA PREDLOG AGENCIJE.

Homologaciona ispitivanja pojedinačno ili serijski proizvedenih vozila, odnosno uređaja, sklopova i opreme na vozilima i kontrolu saobraznosti novoproizvedenih vozila, kao i kontrolu saobraznosti proizvodnje vozila, uređaja, sklopova i opreme na vozilima sprovodi Agencija. Agencija može ovlastiti pravno lice koje ispunjava propisane uslove da vrši homologaciona ispitivanja pojedinačno ili serijski proizvedenih vozila, uređaja, sklopova i opreme na vozilima i kontrolu saobraznosti novoproizvedenih vozila, uređaja, sklopova i opreme na vozilima.

Bliže uslove o postupku i načinu homologacionih ispitivanja i kontrole saobraznosti i uslovima koje mora ispunjavati pravno lice koje vrši homologaciona ispitivanja odnosno kontrolu saobraznosti novo proizvedenih vozila, odnosno uređaja, sklopova i opreme na vozilima i načinu provere ispunjenosti uslova od strane pravnog lica donosi ministar nadležan za poslove saobraćaja, na predlog Agencije.

Agencija naredbom određuje koji se od pravilnika, koji su sastavni deo Sporazuma iz stava 1. ovog člana, primenjuje u Republici Srbiji.

Bliže uslove za homologaciju motornih vozila i njihovih prikolica i sistema, sastavnih delova i zasebnih tehničkih jedinica namenjenih za takva vozila, vozila sa dva i tri točka i četvorocikle i polјoprivrednih i šumskih vozila, donosi ministar nadležan za poslove saobraćaja, na predlog Agencije.

Ukoliko se prilikom vršenja provere ispunjenosti uslova prema st. 6. i 8. ovog člana utvrdi da je pravno lice prestalo da ispunjava propisane uslove, da su uređaji i oprema pomoću kojih se vrše ispitivanje vozila i homologaciona ispitivanja neispravni ili ne ispunjavaju druge propisane uslove, ili da se ispitivanje vozila, homologaciona ispitivanja i kontrola saobraznosti ne vrše savesno i na propisan način, Agencija može oduzeti ovlašćenje, odnosno dozvolu tom pravnom licu.

Bliže uslove o merama protiv emisije gasovitih zagađivača i čvrstih zagađujućih čestica iz motora sa unutrašnjim sagorevanjem koji se ugrađuju u vandrumsku pokretnu mehanizaciju donosi ministarstvo nadležno za poslove saobraćaja, na predlog Agencije.

Poslove iz st. 3. i 9. ovog člana Agencija obavlјa kao poverene.

Član 250.

~~Prepravka vozila, osim u slučaju ugradnje, odnosno izgradnje uređaja za pogon na alternativna goriva, ugradnje, odnosno izgradnje duplih nožnih komandi za obuku vozača i prepravki vozila radi prilagođavanja za upotrebu od strane osoba sa invaliditetom mora biti izvršena u skladu sa smernicama koje određuje proizvođač vozila koje se prepravlјa ili na način za koji je proizvođač, odnosno predstavnik proizvođača u Republici Srbiji, potvrdio da se može izvesti na vozilu, osim ako ne postoji proizvođač, odnosno predstavnik proizvođača u Republici Srbiji kada se prepravka može izvršiti bez ispunjavanja ovog uslova.~~ PREPRAVKA VOZILA MORA BITI IZVRŠENA U SKLADU SA SMERNICAMA KOJE ODREĐUJE PROIZVOĐAČ VOZILA I TEHNIČKOM DOKUMENTACIJOM, A U SLUČAJU KADA SMERNICE NE POSTOJE PREPRAVKA VOZILA SE VRŠI NA OSNOVU TEHNIČKE DOKUMENTACIJE, OSIM U SLUČAJU UGRADNјE, ODNOSNO IZGRADNјE UREĐAJA ZA POGON NA ALTERNATIVNA GORIVA, IZGRADNјE DUPLIH NOŽNIH KOMANDI ZA OBUKU VOZAČA, PREPRAVKI VOZILA RADI PRILAGOĐAVANјA ZA UPOTREBU OD STRANE OSOBA SA INVALIDITETOM, UGRADNјE, ODNOSNO IZGRADNјE UREĐAJA ZA SPAJANјE VUČNOG I PRIKLjUČNOG VOZILA I NAKNADNOG PRESVLAČENјA STAKALA UNUTRAŠNјOM PLASTIČNOM PREVLAKOM.

Pojedinačna proizvodnja ili prepravka vozila vrši se na osnovu tehničke dokumentacije koju sačinjava i potpisuje lice koje ima završene najmanje akademske studije drugog stepena (master) – usmerenja motorna vozila i koje je upisano u Registar koji vodi Agencija, a odobrava i potvrđuje da je u skladu sa pravilima struke i uslovima iz stava 1. ovog člana pravno lice koje je materijalno i stručno osposoblјeno i ovlašćeno od strane Agencije za ispitivanje vozila. Registar lica koja sačinjavaju tehničku dokumentaciju o prepravci sadrži: ime i prezime, JMBG, mesto rođenja, adresa stanovanja, prebivalište, stepen obrazovanja i stručna sprema, podaci o stručnim usavršavanjima i specijalizacijama, podaci o naučno-obrazovnim ustanovama kod kojih je stečena stručna sprema, odnosno specijalizacija, elektronska adresa (e-mail) i broj kontakt telefona lica.

Prepravku, odnosno pojedinačnu proizvodnju vozila može da izvrši samo privredno društvo ili preduzetnik koji je upisan u Registar, koji vodi Agencija. Izgled, način vođenja, uslove za upis i brisanje iz Registra privrednih društava i preduzetnika, kao i lica iz stava 2. ovog člana propisuje ministar nadležan za poslove saobraćaja na predlog Agencije. Registar privrednih društava ili preduzetnika koji mogu da izvrše prepravku odnosno pojedinačnu proizvodnju vozila sadrži podatke: poslovno ime, matični broj, adresa sedišta, ime i prezime odgovornog lica u pravnom licu, elektronska adresa (e-mail) i broj kontakt telefona pravnog lica.

Agencija može odobriti da prepravku vozila na osnovu odobrene tehničke dokumentacije, izvrši privredno društvo ili preduzetnik, koji nije upisan u Registar, ili građanin, samo ako to čine za sopstvene potrebe i kada se takvim prepravkama unapređuje bezbednost vozila, tehnička kultura ili pronalazaštvo, odnosno omogućava obavlјanje određenih delatnosti za koje se vozilo posebno ne proizvodi.

Pravno lice koje je materijalno i stručno osposoblјeno i ovlašćeno od strane Agencije, za ispitivanje vozila na zahtev privrednog društva ili preduzetnika, koji je upisan u Registar, može odobriti tehničku dokumentaciju za prepravku vozila određenih marki i tipova. U tom slučaju nije potrebna overa tehničke dokumentacije za pojedinačno vozilo iste marke i tipa pod uslovom da je ugradnju izvršilo lice kome je odobrena ta tehnička dokumentacija, odnosno lice kojem je odobreno korišćenje odobrene tehničke dokumentacije.

U postupku utvrđivanja da li motorno i priklјučno vozilo koje se pojedinačno proizvodi ili prepravlјa, ispunjava propisane uslove iz člana 249. stav 2. ovog zakona, a nakon odobravanja tehničke dokumentacije, ispitivanje vozila, odnosno uređaja na vozilu, može izvršiti pravno lice koje je materijalno i stručno osposoblјeno i ovlašćeno od strane Agencije da to ispitivanje vrši.

Pravno lice iz stava 6. ovog člana dužno je da ispitivanje vozila, odnosno uređaja na vozilu vrši propisno i na savestan način.

Uverenje iz člana 249. stav 3. ovog zakona za vozila koja su pojedinačno proizvedena ili prepravlјena može se izdati samo kada se tokom ispitivanja utvrdi da su tehnički ispravna.

Poslove iz st. 3–6. ovog člana Agencija obavlјa kao poverene.

Član 264.

Redovni tehnički pregledi su godišnji i šestomesečni.

Redovnom godišnjem tehničkom pregledu vozilo se podvrgava pre upisa u jedinstveni registar vozila, odnosno izdavanja registracione nalepnice. Ovaj tehnički pregled se može izvršiti do 30 dana pre podnošenja zahteva za upis u jedinstveni registar vozila, odnosno zahteva za izdavanje registracione nalepnice.

~~Izuzetno od odredaba stava 2. ovog člana, novoproizvedeno vozilo (vozilo koje je proizvedeno u godini koja prethodi datumu prve registracije, odnosno u godini kada se prvi put registruje), koje je prvi put registrovano u Republici Srbiji, prvom redovnom godišnjem tehničkom pregledu podvrgava se najkasnije nakon dve godine od dana prve registracije.~~ Priklјučna vozila za traktor, namenjena za obavlјanje radova, ne podležu redovnom godišnjem tehničkom pregledu.

Redovni šestomesečni tehnički pregled se mora obaviti pre isteka roka od šest meseci od dana početka važenja saobraćajne dozvole, odnosno registracione nalepnice. Redovni šestomesečni tehnički pregled se može obaviti najranije 15 dana pre isteka napred navedenog roka.

Redovnom šestomesečnom tehničkom pregledu se moraju podvrgavati:

1) motorna i priklјučna vozila kojima se obavlјa javni prevoz,

2) autobusi,

3) motorna i priklјučna vozila za prevoz opasnih materija,

4) motorna i priklјučna vozila koja se koriste za obuku kandidata za vozače,

5) brisana je

5) motorna i priklјučna vozila čija je najveća dozvolјena masa veća od 3.500 kg (osim vozila iz člana 108. stav 1. ovog zakona),

6) motorno, odnosno priklјučno vozilo za iznajmlјivanje bez vozača (rent-a-car).

8) brisana je

U saobraćaju na putu ne sme učestvovati vozilo iz stava 5. ovog člana dok se na redovnom šestomesečnom pregledu, u roku iz stava 4. ovog člana, ne utvrdi da je tehnički ispravno.

Vlada određuje najnižu i najvišu cenu redovnog godišnjeg tehničkog pregleda vozila, na predlog ministarstva nadležnog za unutrašnje poslove, a po pribavlјenom mišlјenju ministarstva nadležnog za trgovinu.

Ukupna cena redovnog godišnjeg tehničkog pregleda obuhvata i troškove pravnog lica za plaćanje usluga Agenciji u pogledu održavanja i unapređenja centralnog informacionog sistema iz člana 257. stav 4. ovog zakona.

Pravno lice ne može odrediti nižu ili višu cenu za vršenje redovnog godišnjeg tehničkog pregleda vozila od cene određene u smislu stava 7. ovog člana.

Izuzetno od odredaba stava 2. ovog člana redovnom godišnjem tehničkom pregledu traktori, priklјučna vozila za traktor, radne mašine i motokultivatori se podvrgavaju u roku koji ne može biti duži od jedne godine od dana vršenja prethodnog tehničkog pregleda.

Izuzetno od stava 5. ovog člana redovnom šestomesečnom tehničkom pregledu ne podležu traktori, priklјučna vozila za traktor, radne mašine i motokultivatori.

U saobraćaju na putu ne sme učestvovati vozilo iz stava 10. ovog člana ako je od dana izvršenog redovnog tehničkog pregleda, na kojem je utvrđeno da je vozilo tehnički ispravno, prošlo više od jedne godine.

IZUZETNO OD ODREDABA ST. 2. I 4. OVOG ČLANA, NOVOPROIZVEDENO VOZILO (VOZILO KOJE JE PROIZVEDENO U GODINI KOJA PRETHODI DATUMU PRVE REGISTRACIJE, ODNOSNO U GODINI KADA SE PRVI PUT REGISTRUJE), KOJE JE PRVI PUT REGISTROVANO U REPUBLICI SRBIJI, PRVOM REDOVNOM TEHNIČKOM PREGLEDU PODVRGAVA SE NAJKASNIJE NAKON DVE GODINE OD DANA PRVE REGISTRACIJE.

Član 275.

Za vozila koja se registruju izdaje se jedna od sledećih vrsta registarskih tablica:

1) registarske tablice za motorna vozila, osim za motocikle, mopede, lake i teške tricikle, lake četvorocikle, traktore, radne mašine i motokultivatore,

2) registarske tablice za motocikle, teške tricikle,

3) registarske tablice za mopede, lake tricikle i lake četvorocikle,

4) registarske tablice za motokultivatore,

5) registarske tablice za traktore i radne mašine,

6) registarske tablice za priklјučna vozila,

7) registarske tablice priklјučnog vozila za traktor,

8) registarske tablice za motorna i priklјučna vozila diplomatsko-konzularnih predstavništava i misija stranih država i predstavništava međunarodnih organizacija u Srbiji i njihovog osoblјa,

9) registarske tablice za motorna i priklјučna vozila Vojske Srbije,

10) registarske tablice za privremeno registrovana motorna i priklјučna vozila,

11) privremene registarske tablice za vozila koja se odvoze iz Republike Srbije,

12) registarske tablice za motorna i priklјučna vozila organa unutrašnjih poslova,

13) registarske tablice za motorna i priklјučna vozila koja ne ispunjavaju propisane uslove u pogledu dimenzija (dužina, širina, visina), odnosno čija je najveća dozvolјena masa veća od dozvolјene, odnosno čije osovinsko opterećenje sopstvene mase je veće od dozvolјenog opterećenja,

14) registarske tablice za putnička vozila kojima se obavlјa auto-taksi prevoz.

15) REGISTARSKE TABLICE ZA VOZILA OD ISTORIJSKOG ZNAČAJA (OLDTAJMERE).

Sve vrste registarskih tablica iz stava 1. ovog člana jednoobrazne su na celoj teritoriji Republike Srbije.

Član 326.

Novčanom kaznom u iznosu od 60.000 do 800.000 dinara kazniće se za prekršaj pravno lice koje postupi suprotno odredbama iz sledećih članova ovog zakona:

1) člana 4. st. 1. i 2,

*2) brisana je*

3) člana 106. stav 5,

4) člana 108. stav 5,

5) člana 111. stav 2. tačka 1),

6) člana 112. stav 1. tačka 1) i st. 4. i 5. ovog člana, kada ukupna masa premašuje najveću dozvolјenu masu, odnosno najveće dozvolјeno osovinsko opterećenje proizvođača vozila, za više od 20,0%,

*7) brisana je*

8) člana 112. stav 3. tač. 1) i 4),

9) člana 115. stav 4,

10) člana 116. stav 1,

11) člana 121. st. 1. i 2,

12) člana 122. stav 1,

13) člana 124. stav 6,

14) člana 127. st. 1. i 2,

15) člana 130. stav 1,

16) člana 132. st. 1. i 2,

17) člana 133. st. 2, 3, 4. i 5.

18) člana 134. st. 1. i 2,

19) ~~člana 153. st. 1, 2, 3. i 4,~~ ČLANA 153. ST. 1, 2 I 4,

20) člana 154. st. 1, 4. i 5,

21) člana 156. st. 1, 2. i 9,

22) člana 159. st. 1. i 2,

23) člana 163. stav 4,

24) člana 165. stav 3,

25) člana 173. stav 1,

26) člana 177. stav 3,

27) člana 178. stav 1, osim u slučaju kada je istekao rok važenja vozačke dozvole,

28) člana 186. stav 4,

29) člana 187. st. 2. i 4, ukoliko dozvoli da vozač koji je pod uticajem alkohola i/ili pod dejstvom psihoaktivnih supstanci, počne da upravlјa vozilom,

30) člana 188. stav 4,

31) člana 190. st. 1. i 2. ako dozvoli da vozač upravlјa vozilom u saobraćaju na putu, pri čemu se nije podvrgao zdravstvenom pregledu iz člana 189. stav 1. ili je na tom pregledu utvrđeno da nije sposoban za vozača određene kategorije, ili upravlјa vozilom u saobraćaju na putu nakon više od 30 dana od isteka roka iz člana 189. stav 1,

31a) člana 190. st. 1. i 3, ako dozvoli da instruktor vožnje sprovodi praktičnu obuku, pri čemu se nije podvrgao zdravstvenom pregledu iz člana 189. stav 1. ili je na tom pregledu utvrđeno da nije sposoban za instruktora vožnje određene kategorije ili obavlјa praktičnu obuku nakon više od 30 dana od isteka roka iz člana 189. stav 1,

32) člana 203. stav 10,

33) člana 204. stav 3,

34) člana 205. stav 1, ako tramvajem upravlјa vozač tramvaja bez vozačke dozvole i posebne dozvole za upravlјanje tramvajem, osim u slučaju kada je vozačkoj dozvoli, odnosno posebnoj dozvoli istekao rok važenja,

34a) člana 208. st. 3. i 4,

35) člana 209,

36) člana 211. stav 1, ukoliko propisane evidencije ili jedan njihov deo ne postoje, odnosno da se ne vode na propisan način i tačno,

37) člana 212. stav 1,

38) člana 214. stav 4,

39) člana 215. stav 3,

40) člana 216. st. 1. i 2,

41) člana 217. stav 1,

42) člana 218. ,

43) člana 219. stav 3,

44) člana 220. stav 2,

45) člana 221. stav 1,

46) člana 224. stav 1,

47) člana 224. stav 6, osim kada je vozačkoj dozvoli istekao rok važenja,

48) člana 226. stav 1,

49) člana 227. st. 1, 2. i 4,

50) člana 229,

51) člana 235. stav 4,

52) člana 236. stav 5,

53) člana 237. st. 3. i 4,

54) člana 238. st. 3. i 7, na praktičnom ispitu,

55) člana 242. stav 1,

56) člana 245,

57) člana 246. stav 1, ukoliko dozvoli da se vozilo koje je tehnički neispravno u pogledu uređaja za zaustavlјanje, za upravlјanje, pneumatika i uređaja za spajanje vučnog i priklјučnog vozila, uklјuči u saobraćaj,

58) člana 246. st. 3. i 7,

59) člana 246. st. 4. i 5, ukoliko ima ugrađene uređaje i koristi ih,

60) člana 247. st. 1. i 2,

61) člana 249. stav 2, ukoliko vozilo učestvuje u saobraćaju,

61a) člana 250. st 1. i 4,

62) člana 252. stav 4,

63) člana 253. stav 5,

64) člana 256. stav 2,

65) člana 258. st. 1. i 2,

66) člana 261. st. 3. i 4,

67) člana 262. st. 2. i 4,

68) člana 263. stav 1,

69) člana 268. stav 1, ukoliko je vozilo nije upisano u jedinstveni registar vozila,

70) člana 268. stav 12,

71) člana 268. stav 17,

72) člana 269. stav 4,

73) člana 270. stav 4,

74) člana 274. stav 3,

75) člana 277. stav 5,

76) člana 280. stav 6,

77) člana 294. stav 3,

78) člana 297. stav 1,

79) člana 311. stav 3,

80) člana 15. stav 2.

Za prekršaj iz stava 1. ovog člana kazniće se novčanom kaznom od 6.000 do 50.000 dinara odgovorno lice u pravnom licu.

Za prekršaj iz stava 1. ovog člana kazniće se novčanom kaznom od 6.000 do 50.000 dinara odgovorno lice u državnom organu, odnosno organu jedinica lokalne samouprave.

Član 328.

Novčanom kaznom u iznosu od 50.000 do 500.000 dinara kazniće se za prekršaj preduzetnik koji postupi suprotno odredbama iz sledećih članova ovog zakona:

*1) brisana je*

2) člana 29. stav 2,

3) člana 112. stav 1. tačka 2), kada je premašeno osovinsko opterećenje propisano tehničkim normativima za vozila i najveću dozvolјenu ukupnu masu, za više od 5% i tačka 3),

4) člana 123. stav 1,

*5) brisana je*

6) člana 249. stav 2, ukoliko pušta u saobraćaj,

7) člana 250. stav 3,

8) člana 255. stav 1,

9) člana 296. stav 13.

Novčanom kaznom u iznosu od 30.000 do 200.000 dinara kazniće se za prekršaj preduzetnik koji postupi suprotno odredbama iz sledećih članova ovog zakona:

1) člana 4. st. 1. i 2,

*2) brisana je*

3) člana 106. stav 5,

4) člana 108. stav 5,

5) člana 111. stav 2. tačka 1),

6) člana 112. stav 1. tačka 1) i st. 4. i 5. ovog člana, kada ukupna masa premašuje najveću dozvolјenu masu, odnosno najveće dozvolјeno osovinsko opterećenje proizvođača vozila, za više od 20,0%,

7) člana 112. stav 3. tač. 1) i 4),

8) člana 115. stav 4,

9) člana 116. stav 1,

10) člana 121. st. 1. i 2,

11) člana 122. st. 1,

12) člana 132. st. 1. i 2,

13) člana 133. st. 2, 3, 4. i 5,

14) člana 134. stav 1. i 2,

15) ~~člana 153. st. 1, 3, i 4,~~ ČLANA 153. ST. 1, 2 I 4,

16) člana 154. st. 1, 4. i 5,

17) člana 156. st. 1, 2 i 11,

18) člana 159. st. 1. i 2,

19) člana 163. stav 4,

20) člana 165. stav 3,

21) člana 177. stav 3,

22) člana 178. stav 1, osim u slučaju kada je istekao rok važenja vozačkoj dozvoli,

23) člana 187. st. 2. i 4, ukoliko dozvoli da vozač koji je pod uticajem alkohola i/ili pod dejstvom psihoaktivnih supstanci, počne da upravlјa vozilom,

24) člana 190. st. 1. i 2. ako dozvoli da vozač upravlјa vozilom u saobraćaju na putu, pri čemu se nije podvrgao zdravstvenom pregledu iz člana 189. stav 1, ili je na tom pregledu utvrđeno da nije sposoban za vozača određene kategorije, ili upravlјa vozilom u saobraćaju na putu nakon više od 30 dana od isteka roka iz člana 189. stav 1,

25) člana 203. stav 10,

26) člana 205. stav 1, ako tramvajem upravlјa vozač tramvaja bez vozačke dozvole i posebne dozvole za upravlјanje tramvajem, osim u slučaju kada je vozačkoj dozvoli, odnosno posebnoj dozvoli istekao rok važenja,

27) člana 243. st. 1, 2, i 5,

28) člana 244. st. 1. i 4.

29) člana 245,

30) člana 246. stav 1, za vozilo koje je tehnički neispravno u pogledu uređaja za zaustavlјanje, za upravlјanje, pneumatika i uređaja za spajanje vučnog i priklјučnog vozila,

31) člana 246. st. 3. i 7,

32) člana 246. st. 4. i 5, ukoliko ima ugrađene uređaje i koristi ih,

33) člana 247. st. 1. i 2,

34) člana 249. stav 2, ukoliko vozilo učestvuje u saobraćaju,

34a) člana 264. stav 6, ukoliko dozvoli da vozilo učestvuje u saobraćaju nakon isteka više od 15 dana od isteka roka iz člana 264. stav 4,

35) člana 268. stav 1, ukoliko vozilo nije upisano u jedinstveni registar vozila i stav 12,

35a) člana 270. stav 2, ukoliko uvoznik, odnosno domaći proizvođač, za potrebe registracije vozila izda potvrdu koja sadrži netačne tehničke podatke o vozilu, koji se unose u saobraćajnu dozvolu i jedinstveni registar vozila,

36) člana 274. stav 3,

37) člana 276. stav 1,

38) člana 277. stav 5,

39) člana 280. stav 6,

40) člana 294. stav 3,

41) člana 297. stav 1,

42) člana 311. stav 3.

Novčanom kaznom u iznosu od 20.000 dinara kazniće se za prekršaj preduzetnik koji postupi suprotno odredbama iz sledećih članova ovog zakona:

1) člana 22. stav 5,

2) člana 26. stav 3,

3) člana 30. stav 2,

*4) brisana je*

5) člana 69. st. 1, 3. i 5.

6) člana 70. st. 1. i 2,

7) člana 71. stav 1,

8) člana 72,

9) člana 85,

10) člana 87. stav 2,

11) člana 111. st. 1. i 5,

12) člana 112. stav 1. tačka 1) i st. 4. i 5. ovog člana, kada ukupna masa premašuje najveću dozvolјenu masu, odnosno najveće dozvolјeno osovinsko opterećenje proizvođača vozila, u rasponu od 5,0% do 20,0%,

13) člana 112. stav 3. tač. 2), 3), 5) i 6),

14) člana 113. st. 1, 2. i 3,

15) člana 114,

16) člana 117. stav 1,

17) člana 122. stav 5,

18) člana 134. st. 3. i 4,

19) člana 151. st. 2. i 3,

20) člana 154. stav 2,

21) člana 155. stav 1,

22) člana 160. stav 2,

23) člana 161. stav 3,

24) člana 162. stav 2,

*25) brisana je*

26) člana 166. stav 6,

27) člana 177. stav 1,

28) člana 178. stav 1, kada je istekao rok važenja vozačkoj dozvoli više od 30 dana,

29) člana 187. stav 1,

*30) brisana je*

31) člana 193. stav 1,

32) člana 205. stav 1, ako tramvajem upravlјa vozač tramvaja bez vozačke dozvole i posebne dozvole za upravlјanje tramvajem, u slučaju kada je vozačkoj dozvoli, odnosno posebnoj dozvoli istekao rok važenja,

33) člana 243. stav 4,

34) člana 246. stav 1, osim u pogledu uređaja za zaustavlјanje, za upravlјanje, pneumatika, uređaja za spajanje vučnog i priklјučnog vozila, tahografa i graničnika brzine,

35) člana 252. stav 5,

36) člana 268. stav 1, ukoliko je istekao rok važenja registracione nalepnice,

37) člana 268. stav 6, ukoliko nema propisane registarske tablice, ukoliko tablice, odnosno registraciona nalepnica nisu postavlјene na propisan način ili su nečitlјive,

38) člana 274. st. 1. i 2,

39) člana 294. stav 4.